יובל ינאי

יובל ינאי (נולד ב-24 במרץ 1980) הוא מדבב ושחקן ישראלי. אביו, אבישי ינאי, הוא קבלן בניין; אמו, רבקה ינאי, היא סייעת לרופא שיניים ולו ארבעה אחים. נולד בישראל, בגיל חודשיים טס לקנדה, שם חי עד גיל 12, אז שב לישראל. למד לנגן על פסנתר מגיל ארבע ולנגן על גיטרה מגיל 12. בצה"ל שירת בחיל האוויר. הוא בוגר הסטודיו לאמנויות התיאטרון מיסודו של יורם לוינשטיין (2007-2004). בתום לימודיו שיחק בהצגה "בן בהפתעה", פרי עטו של ריי קוני, בבימויו של רוני מנדלסון, הצגה שהחלה בסטודיו למשחק והמשיכה בתיאטרון המסחרי. זכה על תפקידו בפרס השחקן המבטיח בפסטיבל עתיד תיאטרון 2007. אחר-כך שיחק ב"כך צחקנו", ערב מערכונים על פי חנוך לוין, בבימויו של שמעון מימרן שהוצגה בהבימה. ינאי משחק בתיאטרון גשר מאז שנת 2007. תפקידו הראשון היה של יאקיש, בהצגה "יאקיש ופופצ'ה". הוא שיחק ב"שוורץ וחיות אחרות", אסופה של שלושה סיפורים קצרים שחוברו להצגה אחת. ינאי גילם את הארי, אב הבית, לפי סיפור מאת ברנרד מלמוד. הוא גילם את דמותו של מנהל קרקס בסיפור "קשטנקה" של צ'כוב, שמספר על כלבה שמגיעה לקרקס. בהצגת ילדים בגשר על פי משלי לה פונטיין שיחק ינאי שלל חיות: אריה, ינשוף, כלב. בהצגה "הלילה ה-12" על פי שייקספיר, שיחק את סר טובי בלץ', אציל שיכור. הוא שיחק בקומדיה המוקומנטרית "חמישה קילו סוכר", פרי עטו של גור קורן. הוא שיחק ב"הרפר ריגן", סיפור מסע של הרפר ריגן (לאורה ריבלין). ינאי גילם את דמותו של ג'יימס פורצ'יון, אותו הכירה ריגן באינטרנט והם קבעו להיפגש בחדרה במלון. בהצגה "שש דמויות מחפשות מחבר", פרי עטו של פיראנדלו, גילם את דמותה של מאדאם פאצ'יה, דמות דראג, שהיא מנהלת בית זונות. הוא היה מועמד לתפקידו לפרס התיאטרון הישראלי לשחקן המבטיח לשנת 2010. בהצגה "רביזור" מאת גוגול גילם את דמותו של מפקח המשטרה. ינאי משחק כיום בהצגה "יונה ונער", על פי מאיר שלו, גילם את דמותו של ד"ר לאופר, וטרינר והגורו של היונים. יובל ינאי משחק בתפקיד הראשי של יובל בר און בסדרה "משפחה לא בוחרים", ששודרה בערוץ 2, החל מספטמבר 2012. זהו עיבוד ישראלי של דניאל לפין וגאיה וילדמן ל"כולם אוהבים את ריימונד", קומדיית המצבים האמריקאית המצליחה. לצידו משחקים נועה קולר, רוזינה קמבוס, שלמה בר-אבא ופיני קידרון. הסדרה שודרה במשך 2 עונות עד אוגוסט 2013. ינאי הצטלם לשני סרטי קולנוע: הוא שיחק בסרט העצמאי "גולם" של אדם דויטש ובסרטו של אדם סנדרסון "לוויה בצהריים", על פי ספרו של ישעיהו קורן. במהלך השנים 2013–2014, השתתף בעונה הרביעית והחמישית של סדרת הנעורים "השמיניה", המשודרת בערוץ הילדים של HOT, בתפקיד דמות הנבל אבשלום. בשנת 2014 שיחק בשני פרקים בסדרה הדרמה קומית ״70 מיליון סיבות לעושר״, בתפקיד רונן, פקיד הבנק. בשנת 2016 שיחק בסדרת הטלוויזיה "נעלמים" של ערוץ ניקלודיאון בתפקיד בני הופמן, ראש המועצה של אשמורת ומארגן השוד של הבנק של יעקובסון. בשנת 2017 שיחק במחזה "מלך הכלבים" בתיאטרון בית לסין ובמחזה "במנהרה" בתיאטרון גשר. באותה שנה גם שיחק בשתי העונות של סדרת הנוער "אקדמיית החממה" בתפקיד אריק, סוכן ה-FBI הנוכל. ב-2018 הופיע בסדרה שבאבניקים בתפקיד שעיה ברגמן. באותה שנה החל לשחק בהצגה "לילה אחד מרקוביץ'" מאת יואב שוטן-גושן ועירד רובינשטיין ובבימויו, על פי ספרה של איילת גונדר-גושן, בתיאטרון בית ליסין, בתפקיד זאב. הוא הלחין מוזיקה למספר הצגות בסטודיו לסטודיו לאמנויות התיאטרון מיסודו של יורם לוינשטיין. הקליט מוזיקה בדיסק של משה קליפר, בהפקתו של משה לוי. ינאי דיבב בעשרות סרטים וסדרות מונפשות. בשנת 2009 דיבב את בייבי ברנט בסרט "גשם של פלאפל". בשנת 2011 דיבב את אנדי סמברג ב"פיניאס ופרב - מארחים". החל משנת 2013 מדבב את אוקן בסרטי "לשבור את הקרח". בשנת 2014 דיבב את אדווין קרבנקל בסרט "יצאת כוכב". יובל ינאי נשוי מאז שנת 2011 לשחקנית מיכל שטמלר, ולהם 2 ילדים. בתיאטרון גשר בתיאטראות אחרים יובל ינאי, במיזם "אישים" לתיעוד היצירה הישראלית יובל ינאי, במסד הנתונים הקולנועיים IMDb (באנגלית) יובל ינאי, באתר "אידיבי", מאגר הידע העברי לקולנוע ישראלי ועולמי יובל ינאי, באתר ספר הקולנוע הישראלי יערה יעקב, יובל ינאי הוא ריימונד הישראלי: 'הסדרה על זמנית', באתר ynet, 5 בספטמבר 2012 טלי קיים‏, יובל ינאי: "תיאטרון הוא אמנות שנחשבת מיושנת, אבל היא לא", באתר וואלה, 5 בספטמבר 2016 יובל ינאי, באתר תיאטרון גשר